Fraixen (Fragén oficialment y en castellano) ye un lugar aragonés d'o municipio de Torla-Ordesa, en a comarca de Sobrarbe y provincia de Uesca. A suya población ye de 28 habitants (2014).

Cheografía
Fraixen ye o primer lugar que enfila d'a valle de Broto enta o Cotefablo por o suaso de Linars, dixando d'o suyo casco urbano envistas a l'alto d'a valle. El trascruza o Barranco de Sorrosal, a la par d'o lugar. Se troba situato a 1.113 metros d'altaria sobre o livel d'a mar y a una distancia de 2,5 km de Torla, a capital d'o suyo municipio, de 46 km de l'Aínsa, a capital d'a suya comarca, y de 92 km d'a ciudat de Uesca, a capital d'a suya provincia.

Toponimia
Existe una forma documentada d'o toponimo como Fraxeno en 1295.

Demografía

<div id="1">(1) Entre o censo de 1857 y o anterior, iste municipio disaparixe porque se integra en o municipio de Torla.

Molimentos
A ilesia de Sant Martín Bispe de Fraixen ye una ilesia que teneba orichens romanicos, anque modificacions posteriors (siaglos XVI y XVII) en acotoloren as trazas. Actualment, ye estata parcialment restaurata y presenta un curioso reloch de sol en a suya frontera. Ye l'actual iglesia parroquial d'o lugar.

Cal adestacar-ne as formas conservadoras de bellas d'as suyas construccions. O casal de l'abadía y tamién Casa Cazcarro, que encara conservan as suyas estructuras orichinals.

Fiastas
8 de mayo, chunto d'os habitants de Torla, romería ent'a Ermita de Sant Miguel.
25 de chulio, Fiasta Mayor.
11 de noviembre, fiasta d'hibierno fendo honor ta Sant Martín.
Fraixen